钦定古今图书集成/明伦汇编/闺媛典/第323卷 > 皇清五十六 > 何赤常妻徐氏
## 钦定古今图书集成/明伦汇编/闺媛典/第323卷 > 皇清五十六 > 何赤常妻徐氏

按《高要县志》：“徐氏，何赤常妻。年十九适常，常无人道，且得狂疾，舅姑令改适，徐坚志不可。家贫不能自给，纺绩饷夫，晏如也。常疾发，每挞之难堪，徐待之益勤，终无怨悔。舅姑没，两叔亦相继亡，徐勉力殡葬如礼。及夫死，哭甚哀，闻者莫不堕泪。苦节凡三十馀年，始终无二。”